CELEX: 32011R0954
Language: hr
Date: 2011-09-14
Title: Uredba (EU) br. 954/2011 Europskog parlamenta i Vijeća od 14. rujna 2011. o izmjeni Uredbe (EZ) br. 2006/2004 o suradnji između nacionalnih tijela odgovornih za provedbu zakona o zaštiti potrošača  Tekst značajan za EGP

15/Sv. 23
            
            
               HR
            
            
               Službeni list Europske unije
            
            
               283
            
         32011R0954
   
               L 259/1
            
            
               SLUŽBENI LIST EUROPSKE UNIJE
            
         UREDBA (EU) br. 954/2011 EUROPSKOG PARLAMENTA I VIJEĆA
   od 14. rujna 2011.
   o izmjeni Uredbe (EZ) br. 2006/2004 o suradnji između nacionalnih tijela odgovornih za provedbu zakona o zaštiti potrošača
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114.,
   uzimajući u obzir prijedlog Europske komisije,
   nakon nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s redovnim zakonodavnim postupkom (2),
   budući da:
   
               (1)
            
            
               Uredbom (EZ) br. 2006/2004 (3) utvrđuju se uvjeti pod kojima nadležna tijela koja su u državama članicama određena kao odgovorna za izvršenje zakona koji štite interese potrošača trebaju surađivati međusobno i s Komisijom, kako bi se osigurala usklađenost s tim zakonima i neometano funkcioniranje unutarnjeg tržišta, te radi unapređenja zaštite ekonomskih interesa potrošača.
            
         
               (2)
            
            
               Točkom (a) članka 3. Uredbe (EZ) br. 2006/2004 definira se da su „zakoni koji štite interese potrošača” Direktive, kako su prenesene u unutarnji pravni poredak država članica, i Uredbe navedene u Prilogu toj Uredbi („Prilog”).
            
         
               (3)
            
            
               Od stupanja na snagu Uredbe (EZ) br. 2006/2004 neki od zakonodavnih akata navedenih u Prilogu stavljeni su izvan snage i doneseno je novo zakonodavstvo.
            
         
               (4)
            
            
               Direktiva 84/450/EEZ (4) stavljena je izvan snage i zamijenjena Direktivom 2006/114/EZ (5). Uputu na Direktivu 84/450/EEZ treba stoga ukloniti iz Priloga i zamijeniti je uputom na konkretne članke Direktive 2006/114/EZ usmjerene na zaštitu interesa potrošača.
            
         
               (5)
            
            
               Iako je Direktiva 87/102/EEZ (6) stavljena izvan snage i zamijenjena Direktivom 2008/48/EZ (7), u Direktivi 2008/48/EZ nije izričito navedeno da upute na Direktivu 87/102/EEZ stavljenu izvan snage treba tumačiti kao upute na Direktivu 2008/48/EZ. Radi pravne sigurnosti uputu na Direktivu 87/102/EEZ treba stoga zamijeniti uputom na Direktivu 2008/48/EZ.
            
         
               (6)
            
            
               Direktiva 89/552/EEZ (8) stavljena je izvan snage i zamijenjena Direktivom 2010/13/EU (9). U skladu s člankom 34. stavkom 2. Direktive 2010/13/EU, upute na Direktivu 89/552/EEZ treba tumačiti kao upute na Direktivu 2010/13/EU. Međutim, radi jasnoće, uputu na Direktivu 89/552/EEZ u Prilogu treba zamijeniti uputom na relevantne članke Direktive 2010/13/EU.
            
         
               (7)
            
            
               Direktiva 93/13/EEZ (10) nije izmijenjena Odlukom 2002/995/EZ (11). Uputu na tu Odluku treba stoga ukloniti iz Priloga.
            
         
               (8)
            
            
               Direktiva 94/47/EZ (12) stavljena je izvan snage i zamijenjena Direktivom 2008/122/EZ (13). U skladu s člankom 18. stavkom 2. Direktive 2008/122/EZ, upute na Direktivu 94/47/EZ treba tumačiti kao upute na Direktivu 2008/122/EZ. Međutim, radi jasnoće, uputu na Direktivu 94/47/EZ u Prilogu treba zamijeniti uputom na Direktivu 2008/122/EZ.
            
         
               (9)
            
            
               Direktiva 97/55/EZ (14) jest izmjena Direktive 84/450/EEZ koja je stavljena izvan snage. Uputu na Direktivu 97/55/EZ treba stoga ukloniti iz Priloga.
            
         
               (10)
            
            
               Prilog treba izmijeniti na odgovarajući način.
            
         
               (11)
            
            
               Potrebno je procijeniti učinkovitost i operativne mehanizme Uredbe (EZ) br. 2006/2004 i detaljno preispitati mogućnost da se u Prilog uključe dodatni zakoni koji štite interese potrošača, radi eventualne revizije te Uredbe usmjerene na osiguravanje unaprijeđenih sredstava koja javna tijela za izvršenje trebaju kako bi učinkovito otkrivala povrede, provodila istrage o povredama i uzrokovala prestanak povreda ili zabranila povrede koje štete zajedničkim interesima potrošača u prekograničnim situacijama. U tu svrhu, Komisija bi trebala što prije, a najkasnije do kraja 2014., Europskom parlamentu i Vijeću podnijeti izviješće i, prema potrebi, priložiti mu zakonodavni prijedlog,
            
         DONIJELI SU OVU UREDBU:
   Članak 1.
   Uredba (EZ) br. 2006/2004 mijenja se kako slijedi:
   
               1.
            
            
               Umeće se sljedeći članak:
               „Članak 21.a
               Preispitivanje
               Do 31. prosinca 2014. Komisija Europskom parlamentu i Vijeću podnosi izviješće u kojem procjenjuje učinkovitost i operativne mehanizme ove Uredbe i detaljno preispituje mogućnost da se u Prilog uključe dodatni zakoni koji štite interese potrošača. To se izvješće zasniva na vanjskoj ocjeni i proširenom savjetovanju svih relevantnih dionika, a prema potrebi prilaže mu se zakonodavni prijedlog.”
            
         
               2.
            
            
               Prilog se mijenja u skladu s Prilogom ovoj Uredbi.
            
         Članak 2.
   Ova Uredba stupa na snagu trećeg dana od objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Strasbourgu 14. rujna 2011.
      
         
            Za Europski parlament
         
         
            Predsjednik
         
         J. BUZEK
      
      
         
            Za Vijeće
         
         
            Predsjednik
         
         M. DOWGIELEWICZ
      
   
   
      (1)  SL L 218, 23.7.2011., str. 69.
   
      (2)  Stajalište Europskog parlamenta od 5. srpnja 2011. (još nije objavljeno u Službenom listu) i Odluka Vijeća od 27. srpnja 2011.
   
      (3)  Uredba (EZ) br. 2006/2004 Europskog parlamenta i Vijeća od 27. listopada 2004. o suradnji između nacionalnih tijela odgovornih za provedbu zakona o zaštiti potrošača (Uredba o suradnji u zaštiti potrošača) (SL L 364, 9.12.2004., str. 1.).
   
      (4)  Direktiva Vijeća 84/450/EEZ od 10. rujna 1984. o zavaravajućem i komparativnom oglašavanju (SL L 250, 19.9.1984., str. 17.).
   
      (5)  Direktiva 2006/114/EZ Europskog parlamenta i Vijeća od 12. prosinca 2006. o zavaravajućem i komparativnom oglašavanju (SL L 376, 27.12.2006., str. 21.).
   
      (6)  Direktiva Vijeća 87/102/EEZ od 22. prosinca 1986. za usklađivanje zakona i drugih propisa država članica koji se odnose na kreditiranje potrošača (SL L 42, 12.2.1987., str. 48.).
   
      (7)  Direktiva 2008/48/EZ Europskog parlamenta i Vijeća od 23. travnja 2008. o ugovorima o potrošačkim kreditima i stavljanju izvan snage Direktive Vijeća 87/102/EEZ (SL L 133, 22.5.2008., str. 66.).
   
      (8)  Direktiva 89/552/EEZ Europskog parlamenta i Vijeća od 3. listopada 1989. o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizualnim medijskim uslugama (SL L 298, 17.10.1989., str. 23.).
   
      (9)  Direktiva 2010/13/EU Europskog parlamenta i Vijeća od 10. ožujka 2010. o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (SL L 95, 15.4.2010., str. 1.).
   
      (10)  Direktiva Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (SL L 95, 21.4.1993., str. 29.).
   
      (11)  Odluka Komisije 2002/995/EZ od 9. prosinca 2002. o utvrđivanju privremenih zaštitnih mjera u pogledu uvoza proizvoda životinjskog podrijetla za osobnu potrošnju (SL L 353, 30.12.2002., str. 1.).
   
      (12)  Direktiva 94/47/EZ Europskog parlamenta i Vijeća od 26. listopada 1994. o zaštiti kupaca u odnosu na određene aspekte ugovora koji se odnose na kupnju prava za korištenje nepokretne imovine po načelu time-share (SL L 280, 29.10.1994., str. 83.).
   
      (13)  Direktiva 2008/122/EZ Europskog parlamenta i Vijeća od 14. siječnja 2009. o zaštiti potrošača u odnosu na određene aspekte ugovora o pravu na vremenski ograničenu uporabu nekretnine, o dugoročnim proizvodima za odmor, preprodaji i razmjeni (SL L 33, 3.2.2009., str. 10.).
   
      (14)  Direktiva 97/55/EZ Europskog parlamenta i Vijeća od 6. listopada 1997. o izmjeni Direktive 84/450/EEZ u vezi dvosmislenog oglašavanja tako da uključuje usporedno oglašavanje (SL L 290, 23.10.1997., str. 18.).
   PRILOG
   Prilog Uredbi (EZ) br. 2006/2004 mijenja se kako slijedi:
   
               1.
            
            
               Bilješka(1) zamjenjuje se sljedećim:
               
                           (1)
                        
                        
                           „Direktive br. 6., 8. i 13. sadrže posebne odredbe.”
                        
                     
         
               2.
            
            
               Točka 1. zamjenjuje se sljedećim:
               
                           „1.
                        
                        
                           Direktiva 2006/114/EZ Europskog parlamenta i Vijeća od 12. prosinca 2006. o zavaravajućem i komparativnom oglašavanju (SL L 376, 27.12.2006., str. 21.): članak 1., članak 2. točka (c) i članci od 4. do 8.”
                        
                     
         
               3.
            
            
               Točke 3. i 4. zamjenjuju se sljedećim:
               
                           „3.
                        
                        
                           Direktiva 2008/48/EZ Europskog parlamenta i Vijeća od 23. travnja 2008. o ugovorima o potrošačkim kreditima i stavljanju izvan snage Direktive Vijeća 87/102/EEZ (SL L 133, 22.5.2008., str. 66.).
                        
                     
                           4.
                        
                        
                           Direktiva 2010/13/EU Europskog parlamenta i Vijeća od 10. ožujka 2010. o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizualnim medijskim uslugama) (SL L 95, 15.4.2010., str. 1.): članci 9., 10., 11. i članci od 19. do 26.”
                        
                     
         
               4.
            
            
               Točke 6. i 7. zamjenjuju se sljedećim:
               
                           „6.
                        
                        
                           Direktiva Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (SL L 95, 21.4.1993., str. 29.).
                        
                     
                           7.
                        
                        
                           Direktiva 2008/122/EZ Europskog parlamenta i Vijeća od 14. siječnja 2009. o zaštiti potrošača u odnosu na određene aspekte ugovora o pravu na vremenski ograničenu uporabu nekretnine, o dugoročnim proizvodima za odmor, preprodaji i razmjeni (SL L 33, 3.2.2009., str. 10.).”
                        
                     
         
               5.
            
            
               Točka 9. briše se.